CELEX: C2005/182/39
Language: da
Date: 2005-07-23 00:00:00
Title: Domstolens kendelse (Fjerde Afdeling) af 10. marts 2005 i sag C-178/04, Franz Marhold mod Land Baden-Württemberg (anmodning om præjudiciel afgørelse indgivet af Bundesverwaltungsgericht) (Procesreglementets artikel 104, stk. 3 — arbejdstagere — tjenestemænd, som arbejder for arbejdsgivere i den nationale offentlige sektor — universitetsprofessor — tildeling af årligt løntillæg)

23.7.2005   
            
            
               DA
            
            
               Den Europæiske Unions Tidende
            
            
               C 182/21
            
         
      DOMSTOLENS KENDELSE
   
   (Fjerde Afdeling)
   af 10. marts 2005
   i sag C-178/04, Franz Marhold mod Land Baden-Württemberg (anmodning om præjudiciel afgørelse indgivet af Bundesverwaltungsgericht) (1)
   
   (Procesreglementets artikel 104, stk. 3 - arbejdstagere - tjenestemænd, som arbejder for arbejdsgivere i den nationale offentlige sektor - universitetsprofessor - tildeling af årligt løntillæg)
   (2005/C 182/39)
   Processprog: tysk
   I sag C-178/04, angående en anmodning om præjudiciel afgørelse i henhold til artikel 234 EF, indgivet af Bundesverwaltungsgericht (Tyskland) ved afgørelse af 28. januar 2004, indgået til Domstolen den 15. april 2004, i sagen Franz Marhold mod Land Baden-Württemberg, har Domstolen (Fjerde Afdeling), sammensat af afdelingsformanden, K. Lenaerts, og dommerne J.N. Cunha Rodrigues og E. Levits (refererende dommer); generaladvokat: C. Stix-Hackl; justitssekretær: R. Grass, den 10. marts 2005 afsagt kendelse, hvis konklusion lyder således:
   Artikel 39 EF er til hinder for en national lovgivning, hvorefter en tjenestemand ikke har krav på et årligt løntillæg, når vedkommende fratræder sin stilling inden den 31. marts det efterfølgende år for at indtræde i et offentligretligt tjenesteforhold i en anden medlemsstat, og når denne medlemsstat indrømmer tjenestemanden ret til et sådant løntillæg, såfremt tjenestemandens nye ansættelsesforhold henhører under den nationale offentlige sektor.
   
      (1)  EUT C 156 af 12.6.2004.